Z A P I S N I K
45. sjednice Vijeća Mjesnog odbora „Mimara“, održane 19. veljače 2025. 
s početkom u 18:00 sati, u prostorijama Mjesnog odbora „Mimara“, Vodnikova ulica 15

Nazočne članice Vijeća: Ana Podnar, Lina Budak, Nada Jagetić i Iva Špoljar Šarić.

Predsjednica Vijeća Mjesnog odbora „Mimara“ Iva Špoljar Šarić otvara sjednicu i pozdravlja sve prisutne. Utvrđuje da je na sjednici prisutno 4 od ukupno 5 članova Vijeća Mjesnog odbora „Mimara“, te konstatira da su ispunjeni svi uvjeti za raspravljanje i odlučivanje. 

Predsjednica Vijeća daje na glasanje Zapisnik s 44. sjednice. Zapisnik je prihvaćen jednoglasno.

Predsjednica Vijeća objašnjava da je nakon prvog poziva na sjednicu pristiglo još zahtjeva za korištenje prostora, te dnevni red ima 1 dopunu koja se dodaje pod točkom 5. 

Vijeće, jednoglasno, donosi sljedeći
DNEVNI RED

1. [bookmark: _Hlk115087749]Zaključak o asfalterskom programu Plana malih komunalnih akcija Vijeća Mjesnog odbora „Mimara“ za 2025., donošenje zaključka
2. Izvješće o radu Vijeća Mjesnog odbora „Mimara“ za 2024., donošenje
3. Program rada Vijeća Mjesnog odbora „Mimara“ za 2025., donošenje
4. Prijedlog Odluka o izradi Urbanističkog plana uređenja „RSC Jarun“, mišljenje
5. Pitanja, prijedlozi i obavijesti

Ad. 1. 	Zaključak o asfalterskom programu Plana malih komunalnih akcija Vijeća Mjesnog odbora „Mimara“ za 2025., donošenje zaključka

Predsjednica Vijeća otvara raspravu. 
U raspravi sudjeluju sve prisutne članice Vijeća. 

Vijeće, nakon rasprave, jednoglasno donosi sljedeći

ZAKLJUČAK
o asfalterskom programu Plana malih komunalnih akcija Vijeća 
Mjesnog odbora „Mimara“ za 2025. 

1. Vijeće Mjesnog odbora „Mimara“ u Planu malih komunalnih akcija Vijeća Mjesnog   odbora „Mimara“ za 2025. za asfalterski program ima 31.000,00 eura.

2. Vijeće Mjesnog odbora „Mimara“ predlaže asfaltiranje kolnika, ulice Josipa Runjanina.

3. Ovaj Zaključak biti će dostavljen Gradskom uredu za mjesnu samoupravu, promet, civilnu 
      zaštitu i sigurnost na daljnje postupanje.



Ad. 2. 	Izvješće o radu Mjesnog odbora „Mimara“ u 2024. godini, donošenje
Predsjednica Vijeća otvara raspravu. 
U raspravi sudjeluju sve prisutne članice Vijeća. Članice Vijeća ističu da na svoje prijedloge i zaključke uglavnom nisu dobivale odgovor od Vijeća Gradske četvrti Donji grad. 

Vijeće, nakon rasprave, jednoglasno donosi sljedeće


IZVJEŠĆE O RADU
Vijeća Mjesnog odbora „Mimara“ za 2024.

U 2023. godini Vijeće Mjesnog odbora održalo je ukupno 12 sjednica.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 


PREDSJEDNIK VIJEĆA

Predsjednik je redovito sazivao sjednice Vijeća, predlagao dnevni red i predsjedavao na svim sjednicama.  Usko je surađivao s predsjednikom Gradske četvrti Donji grad u sastavljanju dnevnog reda, te prisustvovao sastancima koordinacije za rad Vijeća mjesnih odbora. 


POTPREDSJEDNIK VIJEĆA

Pomagao je predsjedniku Vijeća, te obavljao i  sve poslove koji su mu se povjerili. Sudjelovao  je u pripremi prioriteta za 2025. godinu.


ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali u prosjeku 4 člana od ukupno pet.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.


ZAKLJUČNE OCJENE

Vijeće je u  radu nastojalo što je moguće više detektirati i riješiti probleme na svom području. 



Ad. 3. 	Program rada Mjesnog odbora „Mimara“ u 2025. godini, donošenje
Predsjednica Vijeća otvara raspravu. 
U raspravi sudjeluju sve prisutne članice Vijeća. 

Vijeće, nakon rasprave, jednoglasno donosi sljedeći

PROGRAM RADA VIJEĆA
MJESNOG ODBORA „MIMARA“ ZA 2025.


Na temelju Poslovnika i Pravila Vijeća Mjesnog odbora“ Mimara“, te sukladno Statutu Grada Zagreba svoj program za 2025. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Mimara“.

Vijeće  Programom rada obvezno:  

1. Donosi financijski plan   
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeća  Mjesnog odbora „Mimara“
4. Prati realizaciju Plana  komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana 
6. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi i vijeće gradske četvrti traže mišljenje vijeća mjesnih odbora
7. Odlučuje o raspolaganju imovinom Mjesnih odbora

Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji.

Program rada Vijeće Mjesnog odbora“ Mimara“ temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju. 


Realizacija navedenog Programa rada ovisiti će o: 

· sudjelovanju članova Vijeća u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad 
· suradnji građana Gradske četvrti Donji grad


Ad. 4. 	Prijedlog Odluka o izradi Urbanističkog plana uređenja „RSC Jarun“, mišljenje
Predsjednica Vijeća otvara raspravu. 
U raspravi sudjeluju sve prisutne članice Vijeća. 

Vijeće, nakon rasprave, jednoglasno donosi pozitivno mišljenje o navedenog prijedlogu Odluke.

Ad. 5.  Pitanja, prijedlozi i obavijesti
Ad. 5.1. 
Predsjednica Vijeća ističe da vanjska lampa sa senzorom za prostor Mjesnog odbora „Mimara“ još uvijek nije postavljena.

Ad. 5.2. 
Predsjednica Vijeća navodi da u siječnju nije održana koordinacija predsjednika Vijeća Gradske četvrti Donji grad i predsjednika mjesnih odbora.

Ad. 5.3. 
Članica Vijeća podsjeća da još uvijek nije očišćen znak Dom zdravlja Centar na Marulićevom trgu. 

Ad. 5.4. 
Predsjednica Vijeća obavještava članice vijeća da je zaprimljen mail od N.K. s prijedlogom da se u dječjem parku na Mažurancu i u Jukićevoj postavi ljuljačka za bebe. O prijedlogu je obaviješten Područni ured. 
Predsjednica Vijeća otvara raspravu. 
U raspravi sudjeluju sve prisutne članice Vijeća. 

Vijeće, nakon rasprave, jednoglasno donosi sljedeći

ZAKLJUČAK
o postavljanju ljuljačka za bebe u dječjem parku na Mažuranićevom trgu i u Crnatkovoj ulici

1. Vijeće donosi zaključak o postavljanju ljuljačke za bebe u dječjem parku na Mažuranićevom trgu i u Crnatkovoj ulici.

2. Ovaj se Zaključak dostavlja Vijeću Gradske četvrti Donji grad.

Ad. 5.5. 
Članica Vijeća obavještava ostale članice o otpadu koji se nalazi iza živice u Crnatkovoj ulici kod željezničke pruge. 
Predsjednica Vijeća otvara raspravu. 
U raspravi sudjeluju sve prisutne članice Vijeća. 

Vijeće, nakon rasprave, jednoglasno donosi sljedeći

ZAKLJUČAK
o uklanjanju otpada u Crnatkovoj ulici

1. Vijeće donosi zaključak o uklanjanju otpada koji se nalazi iza živice u Crnatkovoj ulici kod željezničke pruge. 

2. Ovaj se Zaključak dostavlja Vijeću Gradske četvrti Donji grad.

Ad. 5.6. 
Predsjednica Vijeća obavještava članice vijeća da je zaprimljen mail od učenika X. gimnazije u Zagrebu, s predmeta Škola i zajednica. Njihova se inicijativa postavljanja klupa i koševa za smeće ispred škole. Trenutno se ispred škole nalazi samo jedna klupa koja nije dovoljna za 1200 učenika X. gimnazije i učenika Tesle. Smatramo kako bi takav projekt imao višestruke koristi: klupe bi poslužile kao mjesto za odmor i druženje učenika prije i nakon nastave, ali i kao prostor za opuštanje građana koji prolaze kroz područje ispred škole.
 
Predsjednica Vijeća otvara raspravu. 
U raspravi sudjeluju sve prisutne članice Vijeća. 

Vijeće, nakon rasprave, jednoglasno pozdravlja navedenu inicijativu. 


Kako više nije bilo pitanja ni komentara, članice Vijeća Mjesnog odbora „Mimara“ dogovaraju termin sjedeće sjednice za 19. ožujka 2025. u 17:00 sati. 

Sjednica je završila u 18:45 sati.


Zapisnik vodi: 
Iva Špoljar Šarić

KLASA: 024-08/25-003/112
[bookmark: _GoBack]URBROJ: 251-13-11-1/004-25-2
Zagreb, 21. veljače 2025.
PREDSJEDNICA VIJEĆA
MJESNOG ODBORA „MIMARA“

Iva Špoljar Šarić

	Izvješće od glasanju na 45. sjednici, 19.2.2025.

